CELEX: 32011R0334
Language: fi
Date: 2011-04-07 00:00:00
Title: Komission asetus (EU) N:o 334/2011, annettu 7 päivänä huhtikuuta 2011 , yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta  ETA:n kannalta merkityksellinen teksti

8.4.2011   
            
            
               FI
            
            
               Euroopan unionin virallinen lehti
            
            
               L 94/12
            
         KOMISSION ASETUS (EU) N:o 334/2011,
   annettu 7 päivänä huhtikuuta 2011,
   yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EU) N:o 185/2010 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Rajoituksista, jotka koskevat kolmansista maista tulevilla lennoilla saapuvien ja unionin lentoasemien kautta kulkevien konetta vaihtavien matkustajien mukana olevien nesteiden, aerosolien ja geelien määrää, aiheutuu ongelmia kyseisten lentoasemien toiminnalle sekä haittaa asianomaisille matkustajille.
            
         
               (2)
            
            
               Yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi 4 päivänä maaliskuuta 2010 annetun asetuksen (EU) N:o 185/2010 muuttamisesta 23 päivänä huhtikuuta 2010 annetussa komission asetuksessa (EU) No 358/2010 (2) säädetään poikkeuksista, joissa sallitaan matkustajien kuljettaa mukanaan nesteitä, aerosoleja ja geelejä, jotka on hankittu tietyillä kolmansissa maissa sijaitsevilla lentoasemilla. Poikkeusten voimassaolo päättyy 29 päivänä huhtikuuta 2011.
            
         
               (3)
            
            
               Poikkeuksilla on helpotettu toimintaa ja lisätty mukavuutta sellaisten vaihtomatkustajien kannalta, jotka kuljettavat mukanaan nesteitä, aerosoleja ja geelejä saapuessaan kolmansista maista tulevilla lennoilla ja kulkiessaan unionin lentoasemien kautta vaihtaen niillä konetta, sekä pidetty yllä ilmailun turvaamisen korkeaa tasoa. Jos poikkeusten myöntämisedellytykset täyttyvät yhä kolmansien maiden kyseisillä lentoasemilla, nämä edut olisi säilytettävä.
            
         
               (4)
            
            
               Sen vuoksi olisi muutettava yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi 4 päivänä maaliskuuta 2010 annettua komission asetusta (EY) N:o 185/2010 (3).
            
         
               (5)
            
            
               Tässä asetuksessa säädetyt toimenpiteet ovat asetuksen (EY) N:o 300/2008 19 artiklan 1 kohdalla perustetun siviili-ilmailun turvaamista käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 185/2010 liite tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä huhtikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 97, 9.4.2008, s. 72.
   
      (2)  EUVL L 105, 27.4.2010, s. 12.
   
      (3)  EUVL L 55, 5.3.2010, s. 1.
   
      LIITE
      Korvataan asetuksen (EU) N:o 185/2010 liitteessä olevan 4 luvun 4.1.3.4 kohdan g alakohta seuraavasti:
      
                  ”g)
               
               
                  hankittu sellaisella kolmannessa maassa sijaitsevalla lentoasemalla, joka mainitaan lisäyksen 4-D luettelossa, edellyttäen, että neste, aerosoli tai geeli on pakattu kassiin, josta näkyy, jos sen sisältöön on puututtu, ja jossa on riittävät todisteet siitä, että neste, aerosoli tai geeli on hankittu kyseisellä lentoasemalla edeltävien 36 tunnin aikana. Tässä säädettyjen poikkeusten voimassaolo päättyy 29 päivänä huhtikuuta 2013.”